รายงานการประชุมสภาองค์การบริหารส่วนตำบลเขาพระ 
สมัยสามัญที่ 4/2566
วันพฤหัสบดีที่ 7 ธันวาคม 2566
 ณ ห้องประชุมสภาองค์การบริหารส่วนตำบลเขาพระ
........................................................
จำนวนผู้มาประชุม		  7	คน
จำนวนผู้ไม่มาประชุม		  -	คน  
	ลำดับที่
	ชื่อ – นามสกุล
	ตำแหน่ง
	ลายมือชื่อ
	หมายเหตุ

	1
	นายสมชาย     สมทวีกาญจนพร
	ประธานสภาอบต.
	สมชาย     สมทวีกาญจนพร
	   

	2
	นางระเบียบ     สะราคำ
	รองประธานสภาอบต.
	ระเบียบ   สะราคำ
	

	3
	นางสาวน้ำทิพย์ ทองไพรวรรณ
	สมาชิกสภาอบต. หมู่ 4
	น้ำทิพย์   ทองไพรวรรณ
	

	4
	นางสุวรรณา     ทองรอด
	สมาชิกสภาอบต. หมู่ 6
	สุวรรณา  ทองรอด
	

	5
	นายรุ่ง            แย้มฉวาก
	สมาชิกสภาอบต. หมู่ 7
	รุ่ง          แย้มฉวาก
	

	6
	นางอณุรดี        สัมฤทธิ์
	สมาชิกสภาอบต. หมู่ 10
	อณุรดี     สัมฤทธิ์
	

	7
	นายเบญจมินทร์ วัฒนงาม
	สมาชิกสภาอบต. หมู่ 11
	เบญจมินทร์ วัฒนงาม
	

	
	
	
	
	



รายชื่อผู้เข้าร่วมประชุม
	ลำดับที่
	ชื่อ – นามสกุล
	ตำแหน่ง
	ลายมือชื่อ

	1
	นายมานพ  ฉ่ำพงษ์สันติ
	นายกองค์การบริหารส่วนตำบลเขาพระ
	มานพ  ฉ่ำพงษ์สันติ

	2
	นายศุภโชค  ประสพพฤกษ์
	รองนายกองค์การบริหารส่วนตำบลเขาพระ
	ศุภโชค  ประสพพฤกษ์

	3
	จ่าสิบเอกพีรพงษ์  อ่ำทอง
	รองนายกองค์การบริหารส่วนตำบลเขาพระ
	พีรพงษ์  อ่ำทอง

	4
	นางสาวน้ำผึ้ง แก้วเจริญไพบูลย์
	เลขาฯนายกองค์การบริหารส่วนตำบลเขาพระ
	น้ำผึ้ง แก้วเจริญไพบูลย์

	5
	นายวิทมนตร์  กิริวรรณา
	ปลัดองค์การบริหารส่วนตำบลเขาพระ
	วิทมนตร์  กิริวรรณา

	6
	นางสาวประไพ ประถมทอง
	ผู้อำนวยการกองคลัง
	ประไพ ประถมทอง

	7
	นายจำลอง  เพชรคง
	ผู้อำนวยการกองช่าง
	จำลอง  เพชรคง

	8
	นางสาวกนกวรรณ หยกอำนวยชัย
	หัวหน้าสำนักปลัด
	กนกวรรณ  หยกอำนวยชัย

	9
	นางสาวศิร์พิชชา น้อยสุริวงษ์
	นักวิเคราะห์นโยบายและแผน
	ศิร์พิชชา น้อยสุริวงษ์



เปิดการประชุมเวลา  10.00 น.
	เลขานุการสภาองค์การบริหารส่วนตำบล ตรวจสอบผู้เข้าร่วมประชุมครบองค์ประชุมแล้ว เชิญประธานสภา      เพื่อดำเนินการประชุมเวลา  10.00 น.
-เลขานุการสภาอบต.	-ตามข้อ 25 ระเบียบ มท. ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึงฉบับที่ 3 พ.ศ.2565) เมื่อถึงกำหนดเวลานัดประชุม ให้เลขานุการสภาท้องถิ่นตรวจสอบ
รายชื่อสมาชิกสภาท้องถิ่นผู้มาประชุมที่ได้ลงชื่อไว้ว่าครบองค์ประชุมหรือไม่ เมื่อมีผู้มาประชุมครบองค์ประชุมให้เลขานุการสภาให้สัญญานเรียกสมาชิกสภาท้องถิ่นเข้าห้องประชุม
ระเบียบวาระที่ 1	ประธานแจ้งให้ที่ประชุมทราบ
-ประธานสภา	          - รับรองรายงานการประชุมครั้งที่แล้ว
			- การกำหนดสมัยประชุมสามัญประจำปี พ.ศ.2567
			- การพิจารณาร่างข้อบัญญัติ เรื่องสถานที่จำหน่ายและสถานที่สะสมอาหาร พ.ศ.2566
- การติดตามและประเมินผลแผนพัฒนาท้องถิ่น (พ.ศ.2566-2570) 
- การอนุมัติโอนตั้งจ่ายเป็นรายการใหม่ ประจำปีงบประมาณ พ.ศ.2567 
- การรับโอนรถยนต์บรรทุกน้ำ หมายเลขทะเบียน บง 6889 จากเทศบาลเมืองท่าโขลง  
  จังหวัดปทุมธานี
-ที่ประชุม	- รับทราบ
ระเบียบวาระที่ 2	รับรองรายงานการประชุม
- ประธานสภา	-ให้สมาชิกสภาอบต.ทุกท่านได้พิจารณารายงานการประชุมสภาครั้งที่แล้ว โดยคณะกรรมการตรวจสอบรายงานการประชุม ได้ตรวจสอบความถูกต้องดังกล่าวแล้ว พร้อมนี้ขอให้สมาชิกสภาอบต.ท่านใดประสงค์จะแก้ไข เพิ่มเติม ข้อเท็จจริงในการประชุมสภาหรือไม่ 
- ที่ประชุม	- ไม่มี
- ประธานสภา	- ขอมติรับรองรายงานการประชุมครั้งที่แล้ว
- ที่ประชุม	           - มีมติรับรองรายงานการประชุม
ระเบียบวาระที่ 3	เรื่องที่เสนอใหม่
1.การกำหนดสมัยประชุมสามัญประจำปี พ.ศ.2567
- ประธานสภา	- อนุญาตให้เลขานุการสภาฯชี้แจงรายละเอียด
- เลขานุการสภาฯ	- ตามระเบียบมท.ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึง ฉบับที่ 3 พ.ศ.2565) ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้รองประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 มาใช้บังคับโดยอนุโลม
-ประธานสภา	- นำปรึกษาในที่ประชุมสภา เพื่อกำหนดสมัยประชุมสภาสมัยสามัญ ตามระเบียบที่กำหนด
-ที่ประชุม	- มีมติกำหนดจำนวนสมัยประชุมสามัญประจำปี พ.ศ.2567จำนวน 4 สมัย คือ
	สมัยสามัญที่ 1 ช่วงระหว่างวันที่ 1-15 กุมภาพันธ์ 2567 (สมัยสามัญแรก)
	สมัยสามัญที่ 2 ช่วงระหว่างวันที่ 1-15 เมษายน 2567
	สมัยสามัญที่ 3 ช่วงระหว่างวันที่ 1-15 สิงหาคม 2567
	สมัยสามัญที่ 4 ช่วงระหว่างวันที่ 1-15 ธันวาคม 2567
-ประธานสภา	-แจ้งให้เลขานุการสภาฯ ทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย    ณ สำนักงาน ต่อไป
-เลขานุการสภา	- รับทราบ
2.พิจารณาร่างข้อบัญญัติองค์การบริหารส่วนตำบลเขาพระ เรื่องสถานที่จำหน่ายอาหารและสถานที่สะสมอาหาร พ.ศ.2566
-ประธานสภา		-อนุญาตให้คณะผู้บริหารท้องถิ่น/ปลัดฯ ชี้แจงรายละเอียด	


ข้อระเบียบกฎหมายและหนังสือสั่งการ
-ปลัดอบต.	1. ตามพรบ.สภาตำบลและองค์การบริหารส่วนตำบล พ.ศ.2537 (แก้ไขเพิ่มเติมถึงฉบับที่ 6    พ.ศ.2552) มาตรา 71 ระบุ องค์การบริหารส่วนตำบลอาจออกข้อบัญญัติฯเพื่อใช้บังคับในเขต  ได้เท่าที่ไม่ขัดแย้งต่อกฎหมายเพื่อปฏิบัติการให้เป็นไปตามอำนาจหน้าที่ขององค์การบริหาร   ส่วนตำบล หรือเมื่อมีกฎหมายบัญญัติให้ดำเนินการออกข้อบัญญัติ ในการนี้จะกำหนดค่าธรรมเนียมที่จะเรียกเก็บและกำหนดโทษปรับผู้ฝ่าฝืนด้วยก็ได้ แต่มิให้กำหนดโทษปรับเกินหนึ่งพันบาท เว้นแต่จะมีกฎหมายบัญญัติไว้เป็นอย่างอื่น ร่างฯจะเสนอได้ก็แต่นายกองค์การบริหารส่วนตำบลหรือสมาชิกสภาองค์การบริหารส่วนตำบล หรือราษฎรในเขตองค์การบริหารส่วนตำบล นั้น ฯลฯ
	2.พระราชบัญญัติการสาธารณสุข พ.ศ.2535 (แก้ไขเพิ่มเติมถึงฉบับที่ 3 พ.ศ.2560) มาตรา 38 และมาตรา 39
3.ระเบียบ มท.ว่าด้วยข้อบังคับการประชุมสภาท้องถิ่น พ.ศ.2547 ( แก้ไขเพิ่มเติมถึงฉบับที่ 3 พ.ศ.2565) ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภาฯ โดยให้ประธานในที่ประชุมเป็นประธานคณะกรรมการแปรญัตติ
		จึงเสนอร่างข้อบัญญัติองค์การบริหารส่วนตำบลเขาพระ เรื่องสถานที่จำหน่ายอาหารและสถานที่สะสมอาหาร พ.ศ.2566 (ปรากฏตามเอกสารแนบการประชุม ลำดับที่ 1) มาพร้อมนี้
-ประธานสภา	- ตามที่ปลัดฯ ที่อ้างอิงข้อระเบียบกฎหมายและหนังสือสั่งการที่เกี่ยวข้อง จึงขอให้สมาชิกสภาทุกท่านได้พิจารณาตามลำดับขั้นตอน พร้อมขอมติที่ประชุม เพื่อดำเนินการดังนี้
	ระเบียบ มท.ว่าด้วยข้อบังคับการประชุมสภาท้องถิ่น พ.ศ.2547 ( แก้ไขเพิ่มเติมถึงฉบับที่ 3   พ.ศ.2565) ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ฯ การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภาฯ โดยให้ประธานในที่ประชุมเป็นประธานคณะกรรมการแปรญัตติ
-ประธานสภา	-ขอมติที่ประชุมพิจารณาสามวาระรวดเดียว และให้ที่ประชุมสภาท้องถิ่นเป็นกรรมการแปรญัตติเต็มสภา และประธานที่ประชุมเป็นประธานคณะกรรมการแปรญัตติ
-ที่ประชุม	-มีมติอนุมัติพิจารณาสามวาระรวดเดียว และดำเนินการพิจารณาร่างข้อบัญญัติฯตามระเบียบต่อไป
	รับหลักการ
-ประธานสภา	- ตามข้อ 47 ระเบียบมท.ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึงฉบับที่ 3 พ.ศ.2565) ในวาระที่หนึ่ง ขอมีมติที่ประชุมสภาในการรับหลักการแห่งร่างข้อบัญญัติหรือไม่
- ที่ประชุม	-  มีมติรับหลักการ และเห็นชอบ 7 เสียง 

แปรญัตติ
- ประธานสภา	- ตามข้อ 63-65 ระเบียบมท.ว่าด้วยข้อบังคับการประชุมฯ ให้สมาชิกท่านใดประสงค์จะอภิปราย ก็ให้สามารถดำเนินการได้ตามระเบียบฯที่กำหนด
	-สอบถามต่อที่ประชุม สมาชิกสภาท่านประสงค์จะอภิปราย/กระทู้อื่นอีกหรือไม่
- ที่ประชุม	- ไม่มีผู้ใดประสงค์ขออภิปราย/กระทู้
ลงมติ
-ประธานสภา	-  อาศัยตามข้อ 73-76 ระเบียบ มท.ว่าด้วยข้อบังคับการประชุมฯ สอบถามวิธีการออกเสียงลงคะแนนเพื่อลงมติแบบเปิดเผย(ยกมือขึ้นพ้นศรีษะ)หรือลงคะแนนลับ
-ที่ประชุม	- เห็นชอบลงมติแบบเปิดเผย (ยกมือขึ้นพ้นศรีษะ)
-ประธานสภา	-ดำเนินการตรวจสอบดูว่า สมาชิกสภาท้องถิ่นอยู่ในที่ประชุมครบจำนวนเป็นองค์ประชุมหรือไม่
-ขอมติในการลงมติร่างข้อบัญญัติองค์การบริหารส่วนตำบล เรื่องสถานที่จำหน่ายอาหารและสถานที่สะสมอาหาร พ.ศ.2566
-ที่ประชุม		- มีมติเห็นชอบ
- ประธานสภา	- แจ้งต่อเลขานุการสภาท้องถิ่น/เจ้าหน้าที่ผู้เกี่ยวข้อง เพื่อจัดทำเป็นข้อบัญญัติฯ เสนอนายอำเภอเดิมบางนางบวช เพื่ออนุมัติ และประกาศใช้ตามระเบียบฯต่อไป
- ที่ประชุม	- รับทราบ
	3.การติดตามและประเมินผลแผนพัฒนาท้องถิ่น (พ.ศ.2566-2570)
-ประธานสภา	-อนุญาตให้นักวิเคราะห์นโยบายและแผน ชี้แจงรายละเอียด
-นักวิเคราะห์ฯ		ตามระเบียบมท ว่าด้วยการจัดแผนพัฒนาฯ(ฉบับที่ 3) พ.ศ.2561 ข้อ 12(3) รายงานผลซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อผู้บริหารท้องถิ่นเสนอต่อสภาท้องถิ่น พร้อมประกาศผลการติดตามให้ประชาชนได้ทราบ
บัดนี้คณะกรรมการติดตามและประเมินผลแผนพัฒนาท้องถิ่น (พ.ศ.2566-2570)        ได้ดำเนินการประชุมเพื่อติดตามแผนฯดังกล่าวเรียบร้อย ผู้บริหารท้องถิ่นได้เสนอต่อสภาท้องถิ่น ดังรายละเอียดเอกสารแนบการประชุมนี้ โดยองค์การบริหารส่วนตำบลเขาพระ ได้กำหนดยุทธศาสตร์การพัฒนา ไว้จำนวน 5 ด้าน คือ
	1.ยุทธศาสตร์ด้านการส่งเสริมกิจกรรมประเพณี วัฒนธรรม และการพัฒนาการท่องเที่ยวคู่การอนุรักษ์ทรัพยากรธรรมชาติและสิ่งแวดล้อม
	2.ยุทธศาตร์ด้านการพัฒนาสังคม การยกระดับคุณภาพชีวิต และความปลอดภัยในชีวิตและทรัพย์สิน
	3.ยุทธศาสตร์ด้านการส่งเสริมการศึกษา และการกีฬา
	4.ยุทธศาสตร์ด้านการส่งเสริมสถาบันของชาติและการนำการเปลี่ยนแปลงด้านการบริหารและบริการเพื่อประโยชน์ของประชาชน
	5.ยุทธศาสตร์ด้านการพัฒนาโครงสร้างพื้นฐาน และระบบสาธารณูปโภค
	ซึ่ง ณ วันที่ 30 กันยายน 2566  ปรากฏความคืบหน้าของยุทธศาสตร์/โครงการ ซึ่งมีจำนวนโครงการรวมทั้งสิ้น 71 โครงการ และโครงการที่ได้ดำเนินการแล้วเสร็จเป็นจำนวน 50 โครงการ คิดเป็นร้อยละ 71.43  (รายละเอียดปรากฏตามเอกสารแนบพร้อมการประชุมลำดับที่ 2)

-ประธานสภา(แทน)	-แจ้งต่อที่ประชุมเพื่อรับทราบ
-ที่ประชุม	-รับทราบ
4.การโอนเงินงบประมาณรายจ่าย ตั้งจ่ายเป็นรายการใหม่ ประจำปีงบประมาณ พ.ศ.2567 
-ปลัดอบต.		เสนอแผนงาน /หมวดรายจ่าย /ประเภทรายจ่าย เพื่อขออนุมัติโอนตั้งจ่ายเป็นรายการใหม่
จนท.งบประมาณฯ	ประจำปีงบประมาณ พ.ศ.2567  ตามระเบียบ มท.ว่าด้วยวิธีการงบประมาณฯ พ.ศ.2541 แก้ไขเพิ่มเติมถึงฉบับที่ 3 พ.ศ.2543 ข้อ 27 (รายละเอียดปรากฏตามเอกสารแนบพร้อมการประชุมลำดับที่ 3)
-ประธานสภา	- ให้สมาชิกสภาทุกท่านได้พิจารณารายละเอียดตามเอกสาร และสอบถามมีสมาชิกท่านใดสอบถามประเด็นอื่นๆหรือไม่
-ที่ประชุม	- พิจารณาการขอโอนตั้งจ่ายเป็นรายการใหม่ ประจำปีงบประมาณ พ.ศ.2567  และไม่มีผู้ใดสอบถามประเด็น
-ประธานสภา	-ขอมติที่ประชุมสภาเพื่ออนุมัติ
 -ที่ประชุม		-มีมติอนุมัติ  
	5.การรับโอนครุภัณฑ์รถยนต์บรรทุกน้ำ หมายเลขทะเบียน บง 6889  ปทุมธานี  จากเทศบาลเมืองท่าโขลง    
-ปลัดอบต.			ตามที่องค์การบริหารส่วนตำบลเขาพระ ได้มีหนังสือที่ สพ 78001/329 ลงวันที่ 1 กันยายน 2566 ประสงค์ขอรับการสนับสนุนครุภัณฑ์รถยนต์บรรทุกน้ำเพื่อแก้ไขปัญหาความเดือดร้อนเมื่อเกิดสาธารณภัย ต่อมาสำนักงานเทศบาลเมืองท่าโขลง ได้มีหนังสือที่ ปท 52202/5034 ลงวันที่ 24 ตุลาคม 2566 เรื่องโอนรถยนต์บรรทุกน้ำ จำนวน 1 คัน คือรถยนต์บรรทุกน้ำ หมายเลขทะเบียน บง 6889 ปทุมธานี ยี่ห้ออีซูซุ หมายเลขครุภัณฑ์ 006-42-0003 ให้เป็นทรัพย์สินขององค์การบริหารส่วนตำบลเขาพระ พร้อมเอกสารประกอบการโอนและรับโอนตามแบบของกรมการขนส่งทางบก นั้น   (รายละเอียดปรากฏตามเอกสารแนบพร้อมการประชุมลำดับที่ 4)
ข้อระเบียบกฎหมายและหนังสือสั่งการ
1.ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ข้อ 215(3)
2.หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ที่ กค (กวจ)0405.2/020147 ลงวันที่ 18 พฤษภาคม 2561 ข้อ 1 “ถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้นๆ ได้ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่น”
เสนอเพื่อพิจารณา
เสนอต่อที่ประชุมสภาท้องถิ่นเพื่อพิจารณาเห็นชอบรับโอนครุภัณฑ์รถยนต์บรรทุกน้ำ จำนวน 1 คัน คือรถยนต์บรรทุกน้ำ หมายเลขทะเบียน บง 6889 ปทุมธานี ยี่ห้ออีซูซุ หมายเลขครุภัณฑ์ 006-42-0003 ให้เป็นทรัพย์สินขององค์การบริหารส่วนตำบลเขาพระ
-ประธานสภา		-สอบถามในที่ประชุม สมาชิกสภาท่านใดประสงค์สอบถามประเด็นใดๆหรือไม่
-ที่ประชุม		-ไม่มีประเด็นสอบถาม,พร้อมมีมติเห็นชอบรับโอนครุภัณฑ์รถยนต์บรรทุกน้ำฯ ตามที่เสนอ    

ระเบียบวาระที่ 4          เรื่องอื่นๆ
-ประธานสภา	-อนุญาตให้เจ้าหน้าที่ที่เกี่ยวข้องชี้แจงหัวข้อส่วนราชการ และรายละเอียดประเด็นอื่น
-ปลัดอบต.		-ชี้แจงรายละเอียดข้อราชการ ประจำเดือนธันวาคม 2566
-ที่ประชุม	 - รับทราบ
-ผอ.กองคลัง	-ชี้แจงแสดงผลการดำเนินงานรายรับ-รายจ่าย ประจำปีงบประมาณ พ.ศ.2566
-ที่ประชุม	- รับทราบ
- ประธานสภา	 - สอบถามที่ประชุม สมาชิกท่านใดมีญัตติอื่นอีกหรือไม่
- ที่ประชุม	 - ไม่มี
- ประธานสภา              - เห็นสมควรแก่เวลาจึงขอปิดประชุมสมัยสามัญที่ 4/2566   

ปิดประชุมเวลา  12.00 น.
		    วิทมนตร์  กิริวรรณา		ผู้บันทึกรายงานการประชุม
	          ( นายวิทมนตร์  กิริวรรณา ) 
                    เลขานุการสภาองค์การบริหารส่วนตำบลเขาพระ
	คณะกรรมการตรวจสอบรายงานการประชุม ได้ตรวจสอบรายงานการประชุมแล้ว เมื่อวันที่ 12 ธันวาคม 2566 เห็นว่าถูกต้อง
					     สุวรรณา  ทองรอด		ผู้ตรวจสอบรายงานการประชุม
				           ( นางสุวรรณา  ทองรอด )
		                 สมาชิกสภาองค์การบริหารส่วนตำบลเขาพระ หมู่ที่ 6

       อณุรดี  สัมฤทธิ์		ผู้ตรวจสอบรายงานการประชุม
				            ( นางอณุรดี  สัมฤทธิ์ )
			       สมาชิกสภาองค์การบริหารส่วนตำบลเขาพระ หมู่ที่ 10
                                                        เบญจมินทร์  วัฒนงาม		ผู้ตรวจสอบรายงานการประชุม
				         ( นายเบญจมินทร์  วัฒนงาม )
			       สมาชิกสภาองค์การบริหารส่วนตำบลเขาพระ หมู่ที่ 11
	รายงานการประชุมนี้ ได้รับรับรองจากสภาองค์การบริหารส่วนตำบลเขาพระ ในการประชุมสมัยสามัญที่ 1/2567 เมื่อวันที่ 5 กุมภาพันธ์ 2567

